ช่อง 3 ส่งซิทคอมผสมรายการเพลง CAT RADIO TV สถานีเพลงแมว 9 ชีวิต
ช่อง 3 เปิดตัวรายการใหม่แกะกล่อง CAT RADIO TV นำเสนอในรูปแบบของละครซิทคอมอารมณ์ดีกึ่งตลกกึ่งสนุกผสานกับความเป็นรายการเพลงร่วมสมัยที่มีทั้งความกลมกลืนและกลมกล่อมภายใต้คำจำกัดความ CAT RADIO TV ละครเรื่องแรกสร้างจากเรื่องจริงบ้างไม่จริงบ้างของรายการวิทยุเล็กๆ เหมาะสำหรับคนชอบฟังเพลง และอยากรู้ความเคลื่อนไหวของศิลปินต่างๆในยุค 5G ถ่ายทอดออกมาเป็นละคร 13 ตอน ของคนทำงานรายการวิทยุรายการหนึ่งและที่สำคัญกำลังถังแตกเพราะเลือกเปิดเพลงที่ไม่เหมือนชาวบ้านร้านตลาดทั่วไปด้วยความเชื่อที่ว่า เพลงดีๆมีมากมายในโลก เราควรให้โอกาสคนใหม่ๆเพลงใหม่ๆที่เกิดขึ้นทุกวันดำเนินงานโดย พี่จ๋อง นำแสดงโดยนักแสดง นักดนตรีและโค้ชสุดหล่อ ก้อง–สหรัถ อาสานำทีมเป็นทั้งเจ้าของรายการและหัวหน้าคลื่น วิทยุที่มีทั้งความแปลกแหวกแนวโดยมีทีมงานแต่ละฝ่ายที่คาแรกเตอร์ไม่เหมือนใคร อาทิ แพต–ชญานิษฐ์ กุ๊กไก่–ภาวดี โบ๊ท–นิธิศ เฌอ-เฌอปราง รวมถึงการพลิกบทบาทของ สิงโต นำโชค พร้อมทั้งสอดแทรกช่วงต่างๆ ในรายการวิทยุผสมไปกับละครอีกถึง 7 ช่วงติดตามรายการ CAT RADIO TV สถานีเพลงแมว 9 ชีวิต ทุกวันพุธ เวลา 23.08-24.00 น. เริ่ม 6 พ.ค.นี้.
ช่อง 3 เปิดตัวรายการใหม่แกะกล่อง CAT RADIO TV นำเสนอในรูปแบบของละครซิทคอมอารมณ์ดีกึ่งตลกกึ่งสนุกผสานกับความเป็นรายการเพลงร่วมสมัยที่มีทั้งความกลมกลืน
CAT RADIO TV สถานีเพลงแมว 9 ชีวิต,ช่อง 3,ก้อง สหรัถ,แพต ชญานิษฐ์,กุ๊กไก่ ภาวดี,เฌอ เฌอปราง,ข่าววันนี้,ดารา